Държавен вестник, бр. 101, 2023 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  101
съгласно БДС EN 12899-3. Клас 3 се прилага 
при направляващи стълбчета С1, поставени 
на автомагистрали, скоростни пътища и ско-
ростни градски магистрали, клас RA2 – на 
пътища I и II клас, клас RA1 – на пътища 
III клас и на общински пътища.
(4) Направляващите стълбчета С1 трябва 
да имат устойчивост на вятър най-малко клас 
WL1 съгласно БДС EN 12899-3. Светлоотра-
зяващите им правоъгълници трябва да имат 
устойчивост на динамичен удар най-малко 
DH1 съгласно същия стандарт.
(5) На един пътен участък трябва да се 
използват направляващи стълбчета С1 от 
един тип и клас.
Чл. 199. (1) Ограничителни табели С4.1, 
С4.2, С4.3 и С4.4 имат формата на право­
ъгълник, чиято по-дълга страна е разположена 
вертикално. Табели С4.1 и С4.2 са оцветени 
с успоредни, еднакви по широчина червени 
и бели ивици, насочени под наклон 45° към 
платното за движение. Табели С4.3 и С4.4 са с 
червен фон и с две перпендикулярни, еднакви 
по широчина бели ивици, насочени под нак­
лон 45° към и извън платното за движение.
(2) Ограничителните табели се използват 
за сигнализиране изменението на широчината 
на платното за движение.
(3) Ограничителните табели се поставят 
от страната на стеснението: С4.1 и С4.3 – от-
ляво, или С4.2 и С4.4 – отдясно на платното 
по посока на движението.
(4) Ограничителни табели С4.1 и С4.2 се 
поставят и под пътни знаци Г9 или Г10, когато 
с тях се сигнализират разделителни ивици или 
острови на платното за движение.
(5) Не се допуска едновременното поставяне 
на табели С4.1 и/или С4.2 с табели С4.3 и/
или С4.4 в зоната на видимост на водача на 
пътното превозно средство.
(6) Ограничителни табели не се поставят 
под пътен знак Г11.
Чл. 200. Табелата с направляващи стрелки 
има формата на правоъгълник, върху който 
са нанесени червени и бели стрелки. Тя се 
изпълнява в три разновидности, както следва:
1. табела с направляващи стрелки С6.1 се 
поставя при изменение посоката на пътя и при 
ограничена видимост в крива или в близост 
до препятствия; върховете на стрелките са 
насочени вляво или вдясно в зависимост от 
изменението на посоката на движение;
2. табела с направляващи стрелки С6.2 се 
използва на Т-образно кръстовище и на криви 
с малки радиуси, като върховете на стрелките 
сочат двете възможни посоки на движение;
3. табела с направляващи стрелки С6.3 
се използва за сигнализиране на остров или 
препятствие върху платното за движение в 
случаите, когато движението на пътните пре-
возни средства може да продължи и от двете 
им страни; табелата може да се поставя и под 
знак Г11; тя се поставя така, че върховете на 
стрелките да сочат нагоре.
Чл. 201. (1) Табела с направляваща стрелка 
С7 има квадратна форма, бял фон и червена 
стрелка, чийто връх сочи посоката на дви-
жение. Тя се използва в криви, за да указва 
изменението на посоката на движение.
(2) Табелите С7 задължително се поставят 
на опасни хоризонтални криви по смисъла 
на чл. 24, ал. 1.
(3) Табелите С7 се поставят от външната 
страна на хоризонталната крива.
(4) Табелите С7 за противоположните 
посоки на движение може да се поставят на 
един стълб, като вътрешният ъгъл между тях е 
прав, съгласно буква „а“ на приложение № 23.
(5) Табелите с направляваща стрелка С7 
по хоризонталната крива се разполагат съг­
ласно буква „б“ на приложение № 23, като 
се определят:
1. линията на края им от външната страна 
на хоризонталната крива, на разстояние най-
малко 0,50 m от крайната линия;
2. точките на първата и последната табела 
С7 като пресечни точки на продължението 
на крайните линии с линията по т. 1;
3. дължината L на линията между точките 
на първата и последната табела С7;
4. теоретичното разстояние между местата 
на табелите Sc в таблицата на буква „в“ на 
приложение № 23;
5. броят на междинните разстояния меж-
ду табелите n=L/Sc, който се закръглява на 
цяло число;
6. действителното разстояние между та-
белите Sa=L/n;
7. броят на стълбовете с по две табели С7 
N=n+1.
Чл. 202. (1) Светлоотразителят С14.1 има 
трапецовидна форма, а светлоотразителят 
С14.2 – правоъгълна форма. Те се използват 
за сигнализиране на пътни съоръжения, в т.ч. 
на предпазни огради, подпорни стени, стени 
на тунели, стълбове, устои на мостове и дру-
ги, разположени в непосредствена близост до 
платното за движение.
(2) Светлоотразителите се поставят по дъл-
жината на съоръженията така, че отдясно по 
посока на движението да е светлоотразителят 
с червен цвят, а отляво – светлоотразителят 
с бял цвят. При еднопосочно движение в 
платното за движение светлоотразителите 
отдясно и отляво са с червен цвят.
(3) Разстоянието между светлоотразителите 
С14 в прав участък е 12,00 m, а в хоризонтална 
крива – съгласно приложение № 24.
Чл. 203. (1) Гъвкавите ограничители (С21) 
се използват за ограничаване на зоните със 
строителни и монтажни работи, за отбивки и 
насочвания, за указване на зони на произшест-
вия или за постоянно или временно отделяне 
на противоположни посоки на движение.
(2) Гъвкавите ограничители са с размер, 
по-голям от 200 mm, с две или три светло-
отразителни жълти ивици или стикери от 
фолио клас II.